वारिस पठाण यांना मनसेची दगड आणि तलवारीने उत्तर देण्याची भूमिका\nमनसेनं त्यांना आव्हान दिलं आहे तर शिवसेनेनं मात्र त्यावर सावध प्रतिक्रिया दिली आहे. 

कर्नाटकच्या गुलबर्गमध्ये एका सभेत बोलताना वारिस पठाण म्हणाले, "ईंट का जवाब पत्थर, हे आता आम्ही शिकलोय. पण यासाठी एकत्र वाटचाल करावी लागेल. स्वातंत्र्य दिलं जाणार नसेल, तर ते जबरदस्तीनं मिळवावं लागेल. ते म्हणतात की, आम्ही स्त्रियांना पुढे करतो... आता तर केवळ वाघिणी बाहरे पडल्यात, तर तुम्हाला घाम फुटलाय. मग, आम्ही सगळे एकत्र आलो, तर तुमचं काय होईल, हे समजून जा. 15 कोटी आहेत, पण 100 कोटींना वरचढ आहोत, हे ध्यानात ठेवा."

वारिस पठाण यांच्या वक्तव्यावर टीका झाल्यानंतर त्यांनी सारवासारव केली आहे. 

"माझं वक्तव्य चुकीच्या पद्धतीनं मांडण्यात आलं आहे. त्यासाठी मी माफी मागणार नाही. लोकांमध्ये भेद निर्माण करण्याचं काम भाजप करत आहे," असं त्यांनी म्हटलंय. 

शिवसेनेचे नेते संजय राऊत यांनी या वक्तव्यावर प्रतिक्रिया देताना सावध भूमिका घेतली आहे. 

"तुम्ही देशातल्या मुसलमानांची सतत दिशाभूल करत आहात. विष कालवत आहात. तुम्हाला देशातल्या मुसलमानांचा ठेका कुणी दिला आहे. महाराष्ट्रात तुम्हाला कोण विचारतंय. परत अशा प्रकारच्या भाषेचा वापर केला तर आम्हीसुद्धा उत्तर देण्यासाठी तयार आहोत. आमचं सरकार आहे आम्ही संयमानं घेऊ, पण महाराष्ट्रातला मुसलमान पूर्णपणे महाविकास आघाडीबरोबर आहे. जर तुम्हाला हे आवडत नसेल तर ज्या भाषेत तुम्हाला समजतं त्या भाषेत आम्ही उत्तर द्यायला तयार आहोत," असं संजय राऊत यांनी म्हटलंय. 

दुसरीकडे महाराष्ट्र नवनिर्माण सेनेनं वारिस पठाण यांच्या वक्तव्यावर टीका केली आहे. 

मनसेनं याबाबत ट्वीट करून म्हटलंय की, "आम्ही... तुम्ही... असले भेद आम्हाला मान्य नाहीत. पण.... 'आम्ही' इतके, 'तुम्ही' तितके अशी भाषा करणाऱ्या वाचाळवीरांना 'आम्ही' इतकंच सांगतो की, जर शिवरायांचा तिसरा नेत्र उघडला तर 'तुम्ही' सगळेच भस्मसात व्हाल."

मनसेचे प्रवक्ते संदीप देशपांडे यांनी मात्र "वारीस पठाण यांना मनसे इशारा देऊ इच्छितो, दगडाच उत्तर दगडांनी आणि तलवारीला उत्तर तलवारीने," असं ट्वीट केलं आहे. 

तर देशातील 15 कोटी मुस्लिमांचा ठेका तुम्हाला कोणी दिला?, असा सवाल जावेद अख्तर यांनी वारिस पठाण यांना केला आहे. 

ते म्हणाले, जिनांच्या मानसिकतेचे लोक अजूनही भारतात आहेत. देशात 15 कोटी मुस्लीम एकतेनं राहत असताना त्यांच्या नावाचा ठेका तुम्हाला कुणी दिला आहे?

कॉम्रेड गोविंद...\n\ntl;dr:
"आम्ही 15 कोटी आहोत पण 120 कोटीला भारी आहोत. हे लक्षात ठेवा," असं वक्तव्य AIMIMचे राष्ट्रीय प्रवक्ते वारिस पठाण यांनी केलं आहे. त्यांच्या या वक्तव्यावर अनेकांनी प्रतिक्रिया दिल्या आहेत.